Document ID: 32006D0680

KOMISIJAS LĒMUMS
(2006. gada 6. oktobris),
ar ko groza Lēmumu 2003/858/EK attiecībā uz to teritoriju sarakstu, no kurām Eiropas Kopienā atļauts ievest audzēšanai paredzētas dažu sugu dzīvas zivis, to ikrus un gametas
(izziņots ar dokumenta numuru K(2006) 4361)
(Dokuments attiecas uz EEZ)
(2006/680/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 28. janvāra Direktīvu 91/67/EEK, kura attiecas uz dzīvnieku veselības nosacījumiem, ar ko reglamentē akvakultūras dzīvnieku un produktu laišanu tirgū (1), un jo īpaši tās 19. panta 1. punktu,
tā kā:
(1)
Ar Komisijas 2003. gada 21. novembra Lēmumu 2003/858/EK, ar ko nosaka dzīvnieku veselības nosacījumus un sertifikācijas prasības audzēšanai paredzētu dzīvu zivju, to ikru un gametu, kā arī cilvēku uzturam paredzētu akvakultūras zivju un to produktu ievedumiem (2), ir izveidots to trešo valstu vai to daļu saraksts, no kurām Kopienā atļauts ievest audzēšanai paredzētas dzīvas zivis, to ikrus un gametas.
(2)
Kopienas veterinārie eksperti 2006. gada martā veica pārbaudi uz vietas Albānijā, lai pārliecinātos par Lēmuma 2003/858/EK ievērošanu.
(3)
Saskaņā ar minētajā pārbaudē konstatēto Albānija nevar nodrošināt dzīvnieku veselības garantijas, kas vajadzīgas audzēšanai paredzētu dzīvu zivju, to ikru un gametu eksportam uz Kopienu.
(4)
Šāds imports Kopienā varētu nopietni apdraudēt stāvokli ūdensdzīvnieku veselības jomā Kopienā, tāpēc Albānija ir jāsvītro no to Lēmuma 2003/858/EK I pielikumā paredzēto trešo valstu saraksta, no kurām dalībvalstīm ir atļauts ievest Kopienā audzēšanai paredzētas dzīvas zivis, to ikrus un gametas.
(5)
Tāpēc attiecīgi jāgroza Lēmums 2003/858/EK.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2003/858/EK I pielikumu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē 2006. gada 6. oktobrī

Labels: 0
3
5
6